text: O sinafel a dateng, malecad o rengos nengnengen no tamdaw, caay ko tadamaanay a dateng, nikaorira, i kaka no nipalomaan a dateng ko katakaraw kaci’epoc, ci’epocay kakaenen a sinafel. Tadaci’epocay kakaenen ko sinafel, kadofah ko kaci’epoc nira, matongal aca ko dating no malingaday, miparayray aca to tato’asan a serangawan ato fana’, malecaday to nasowalan no ising fangcalay a kakaenen ko sinafel sanay, mifasaw to cahiw ato sakatanektek no tatirengan, misafangcal to sera caka cifao ko nipalomaan, mico’ay to kasafalic no kakarayan, adihay adihay sato ko sasiroma kakaenen a dateng, matongal ko lifon no malingaday.